
Valós szimmetrikus intervallummátrixok extremális sajátérték-intervallumainak vizsgálata - Éles korlátok és diszjunktság

Az OTDK-dolgozatban valós szimmetrikus intervallummátrixok sajátérték-problémáját vizsgáljuk először 2[image: ]2-es, majd általánosan n[image: ]n-es intervallummátrixok esetében. A téma aktívan kutatott, jelen dolgozat elsősorban D. Hertz és J. Rohn eredményeihez kapcsolódik.
Ahogy látni fogjuk, a sajátértékhalmaz n véges zárt intervallum egyesítése. Természetes az igény, hogy az intervallumok végpontjaira könnyen számítható becslést adjunk vagy ha lehet, azokat egészen pontosan karakterizáljuk. Dolgozatunk első részében a 2[image: ]2-es esetben mind a 4 intervallumvégpontot, és egyúttal a 2 sajátérték-intervallum diszjunktságát is megvizsgáljuk.
Kezdeti eredményként megmutatjuk, hogy 2[image: ]2-es esetben a 2 sajátérték-intervallum mind a 4 végpontját egzaktan meg tudjuk határozni. Azonban ezek nem feltétlenül csúcsmátrix sajátértékeként állnak elő. Viszont ekkor az eredeti intervallummátrixból konstruálhatunk olyat, amely 1-1 csúcsmátrixának legkisebb vagy legnagyobb sajátértéke megegyezik egy keresendő végponttal. Továbbá a sajátérték-intervallumok diszjunktságára szükséges és elegendő feltételt is adunk az intervallummátrixot alkotó intervallumok kölcsönös helyzetétől függően.
Dolgozatunk második részében az n[image: ] n-es általános eset felé fordulunk. Hertz munkássága nyomán tudjuk, hogy az n[image: ]n-es szimmetrikus intervallummátrixok legnagyobb sajátértékeinek maximuma egybeesik 2n-1 speciális csúcsmátrix legnagyobb sajátértékének maximumával, míg a legkisebb sajátértékek minimumára is hasonló állítás teljesül. Ezenkívül Xin eredményei alapján Hertz azt is felismerte, hogy ha az offdiagonális intervallumok jobb végpontjai nem kisebbek, mint a bal végpontok abszolút értékei, azaz, ha a diagonálison kívüli intervallumközepek nemnegatívak, akkor a jobb végpontokból képzett mátrix legnagyobb sajátértéke megadja a legnagyobb sajátértékek maximumát. Ezt általánosítva megmutatjuk, hogy az intervallummátrixot alkotó intervallumok bizonyos előjelmintázata esetén exponenciálisan sok helyett 1 csúcsmátrix is meghatározza a legnagyobb sajátértékek maximumát. Ezenkívül kezdeti eredményként megállapítjuk, hogy az említett speciális előjelmintázatok esetén, ha egyik offdiagonális intervallumnak sem belső pontja a 0, akkor a legnagyobb sajátértékek minimuma is egzaktan megadható. Speciális előjelmátrixok egy másik rendszerére vonatkozólag a legkisebb sajátértékek korlátjaira is hasonló összefüggések állnak fenn.
Végezetül az elért eredményeket alkalmazva intervallummátrixok stabilitását vizsgáljuk.

